**SPrÁva o Účasti verejnosti**

 Predbežná informácia k návrhu novely zákona č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z.
o regulácii v sieťových odvetviach v znení neskorších predpisov bola predložená do medzirezortného pripomienkového konania v termíne od 22. decembra 2017 do 10. januára 2018 zverejnením na informačnom systéme verejnej správy Slov-lex. K predbežnej informácií č. PI/2017/316 **neboli zo strany verejnosti predložené žiadne pripomienky a návrhy.**

Nasledovala možnosť predbežných konzultácií, kde si uplatnili svoje návrhy a požiadavky Slovenský zväz bytových družstiev, Združenie spoločenstiev vlastníkov bytov na Slovensku, Združenie správcov a užívateľov nehnuteľností a najmä Asociácia vodárenských spoločností, ktorá zastupuje rozhodujúce vodárenské spoločnosti na Slovensku.

Jednou z požiadaviek a  návrhov Asociácie vodárenských spoločností je úprava ustanovení, týkajúca sa pásma ochrany verejných vodovodov a verejných kanalizácií, kde navrhujú zjednotenie podmienok tak, ako to je u ostatných inžinierskych sietí (napr. u plynu), ochranné pásmo by malo vznikať zo zákona ako zákonné vecné bremeno, ktoré sa zapíše záznamom do katastra nehnuteľností.